# Emili Godes i Hurtado

Emili Godes i Hurtado (Barcelona, 1895 - 1970) fou un fotògraf català, membre de l'Agrupació Fotogràfica de Catalunya.

## Biografia

Emili Godes era el més gran de set germans d'una família aficionada a les arts. Es va iniciar en el món de la fotografia als 15 anys a la Casa Riba i, l'any 1920, va passar a ser l'encarregat de la Casa Narcís Cuyàs. Poc després, Godes es va vincular a l'Agrupació Fotogràfica de Catalunya, creada l'any 1923. Amb la seva dona, Antònia Diago, amb qui va unir-se en matrimoni en 1920, va tenir tres fills, Monstserrat, Jesús i Maria Rosa.
El 1927 arran d'un viatge a Còrdova, va realitzar interessants reportatges de caràcter documentalista i social. El 1929, va signar un documental extens sobre l'Exposició Internacional de Barcelona, que va plasmar-se en dos àlbums amb fotografies sobre els pavellons i el Palau de la Llum.

## Obra

Algunes de les seves fotografies més reconegudes són els reportatges mèdics i d'animals i plantes, macrofotografies que ell anomenaba microfotografies de gran format.
Va ser un dels representants de la Nova Objectivitat a Catalunya, oposant-se al pictorialisme imperant a l'època. També va realitzar fotografies de l'obra d'artistes coetanis i va treballar professionalment en el món del cinema com a foto fixa.
Va participar en diferents consursos nacionals i internacionals, obtenint diversos guardons.
La seva obra es pot trobar en diferents institucions, com ara al Museu Nacional d'Art de Catalunya, la Filmoteca de Catalunya l'Arxiu Municipal de Còrdova o el Museu Reina Sofia. L'Arxiu Històric Fotogràfic de l'Institut d'Estudis Fotogràfics de Catalunya conserva un fons amb 886 imatges(723 negatius + 163 positius) d'Emili Godes, format tant per fotografia artística com documental, científica i mèdica.

## Referències

* 1 2 «Necrològica d'Emili Godes». La Vanguardia Española, 21-02-1970. [Consulta: 12 novembre 2012].
* ↑ «Emili Godes i Hurtado». Gran Enciclopèdia Catalana. Barcelona: Grup Enciclopèdia Catalana.
* 1 2 «Descobreix les joies del museu» (PDF). Museu Nacional d'Art de Catalunya, 2005. Arxivat de l'original el 11 de gener 2014. [Consulta: 12 novembre 2012].
* ↑ «Documentándonos sobre... Emili Godes» (PDF) (en castellà). ARTIUM- Arte Garaikideko Euskal Zentro-Museoa - Centro-Museo Vasco de Arte Contemporáneo. Liburutegia eta Dokumentazio Saila / Departamento de Biblioteca y Documentación. Arxivat de l'original el 11 de gener 2014. [Consulta: 15 novembre 2012].
* ↑ «Informaciones sobre Barcelona» (en castellà). La Vanguardia Española, 22-05-1920. [Consulta: 12 novembre 2012].
* ↑ «Filmografía categorizada de Emilio Godes» (en castellà). IMDb. [Consulta: 15 novembre 2012].
* ↑ «Concurso de Fotografía de Jardines de España» (en castellà). ABC Hemeroteca, 13-01-1925. [Consulta: 12 novembre 2012].
* ↑ «Obra d'Emili Godes». Col·leccions online del MNAC. Museu Nacional d'Art de Catalunya. [Consulta: 12 novembre 2012].
* ↑ Fotografies d'Emili Godes. Repositori de la Filmoteca de Catalunya. Filmoteca de Catalunya. [Consulta: 18 març 2014]
* ↑ Verdú Peral, Ana. «El documento fotográfico y el archivo. La sección fotográfica del Archivo Municipal de Córdoba» (PDF) (en castellà), 2002. [Consulta: 12 novembre 2012].
* ↑ «Emili Godes i Hurtado» (en castellà). Museu Nacional Centro de Arte Reina Sofía. Arxivat de l'original el 4 de febrer 2012. [Consulta: 12 novembre 2012].
* ↑ «Col·lecció Godes a l'Arxiu Històric Fotogràfic de l'IEFC». Institut d'Estudis Fotogràfics de Catalunya. [Consulta: 12 novembre 2012].